Γεμιστές πιπεριές και κρεμμύδια
Στην Ιταλία βρίσκουμε λαχανικά γεμιστά με κάθε είδους συστατικά, από ρύζι και ψίχα ψωμιού μέχρι τυρί ή κρέας.
3 κόκκινες ή κίτρινες πιπεριές, καθαρισµένες και κοµµένες στη µέση, 4 κουτ. σούπας ελαιόλαδο, 1 µικρό κρεµµύδι, σε ψιλά καρέ, 2 σκελίδες σκόρδου, κοπανισµένες, 50 γρ. βούτυρο αγελάδος, 180 γρ. φρέσκια ψίχα ψωµιού, 1 αυγό, 40 γρ. τριµµένη παρµεζάνα, 2 ντοµάτες, τριµµένες, 150 γρ. τριµµένη µοτσαρέλα, 2 κουτ. σούπας φρέσκος βασιλικός αλάτι, φρεσκοτριµµένο πιπέρι, 8 µέτρια κρεµµύδια, καθαρισµένα αλλά ολόκληρα, 30 γρ. βούτυρο αγελάδος, 1 κρεµµύδι, ψιλοκοµµένο, 1 σκελίδα σκόρδου, κοπανισµένη, 3 ντοµάτες, τριµµένες, 250 γρ. µοσχαρίσιος κιµάς, 2 κουτ. σούπας µαϊντανός, 1 αυγό, 35 γρ. τριµµένη παρµεζάνα, αλάτι, φρεσκοτριµµένο πιπέρι
Για να φτιάξουμε γεμιστές πιπεριές και κρεμμύδια, αρχικά προθερµαίνουµε τον φούρνο στους 170° C (σκάλα 3 στο γκάζι).Στη συνέχεια, λαδώνουµε ελαφρώς ένα ρηχό ταψί και απλώνουµε τις πιπεριές.Ζεσταίνουµε 1 κουτ. σούπας από το ελαιόλαδο σε ένα τηγάνι και σοτάρουµε το κρεµµύδι και το σκόρδο, ανακατεύοντας για 3-5 λεπτά. Αποσύρουµε από τη φωτιά. Προσθέτουµε το βούτυρο και την ψίχα ψωµιού, ανακατεύοντας µέχρι να αναµειχθούν.Αδειάζουµε τη γέµιση σε ένα µπολ και προσθέτουµε το αυγό, την παρµεζάνα, την ντοµάτα, τη µοτσαρέλα, τον βασιλικό ψιλοκοµµένο και 3 κουταλιές της σούπας νερό. Αλατοπιπερώνουµε και ανακατεύουµε καλά. Γεµίζουµε τις πιπεριές µε το µείγµα και τις περιχύνουµε µε το υπόλοιπο ελαιόλαδο. Ψήνουµε για 40-45 λεπτά ή µέχρι να χρυσίσουν έντονα στην επιφάνεια.Βάζουµε τα κρεµµύδια σε µια µεγάλη κατσαρόλα.Σκεπάζουµε µε νερό και σιγοβράζουµε για 10 λεπτά. Τα στραγγίζουµε και τα αφήνουµε να κρυώσουν. Κόβουµε ένα καπάκι από το κάθε κρεµµύδι και µε ένα κουτάλι αφαιρούµε λίγο από το εσωτερικό τους.Προθερµαίνουµε τον φούρνο στους 180° C (σκάλα 4 στο γκάζι). Ζεσταίνουµε το βούτυρο σε ένα τηγάνι, σε µέτρια φωτιά, και σοτάρουµε το κρεµµύδι, το σκόρδο και τον κιµά για 3-5 λεπτά ή µέχρι να ροδίσουν. Προσθέτουµε την ντοµάτα και αλατοπίπερο. Μαγειρεύουµε για περίπου 10 λεπτά, µέχρι να «δέσει». Βάζουµε τη γέµιση στην άκρη και την αφήνουµε να κρυώσει. Προσθέτουµε τον µαϊντανό, το αυγό και την παρµεζάνα και ανακατεύουµε καλά. Γεµίζουµε τα κρεµµύδια µε το µείγµα. Ψήνουµε για 20 λεπτά, µέχρι να ροδίσουν στην επιφάνεια.
Μοσχαρίσιος κιμάς,Πιπεριές